### Beslutning

Godkendt.

### Sagsfremstilling

## Resume og sagens baggrund

Forslag til Lokalplan nr. 580 for Kordilgadeområdet har været offentligt fremlagt i 8 uger. Der er modtaget fire høringssvar, der ikke giver anledning til væsentlige ændringer af planforslaget. Sagen lægger op til Kommunalbestyrelsens endelige vedtagelse af lokalplanen.

Kommunalbestyrelsen godkendte Forslag til lokalplan nr. 580 for [adresse] på mødet den 23. februar 2022. I forbindelse med lokalplanens endelige vedtagelse besluttede Kommunalbestyrelsen på mødet den 24. august 2022 at sende sagen retur til Teknik- og Miljøudvalget med henblik på afklaring af de på mødet rejste spørgsmål.

Teknik- og Miljøudvalget drøftede sagen på møde den 3. oktober 2022. Det blev besluttet at forslaget revideres på specifikke punkter, jf. drøftelserne, samt at behandling af planforslaget genoptages herefter.

## Indstillinger

Direktøren indstiller, at:

1. Forslag til Lokalplan nr. 580 vedtages med de anbefalinger til ændringer og mindre præciseringer, der er anført i Hvidbog, jf. bilag 3.
2. Forslag til Lokalplan nr. 580 vedtages med de forslag til ændringer og præciseringer som er fremkommet i forbindelse med sagens behandling i Teknik- og Miljøudvalget den 3. oktober 2022.
3. Administrationen bemyndiges til at foretage nødvendige, redaktionelle ændringer inden offentlig bekendtgørelse

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Lokalplan nr. 580 for Kordilgadeområdet er en opdatering af lokalplan nr. 48A for Kordilgadeområdet (samme afgrænsning). Lokalplan 48A er vedtaget i august 1989, og den aflyses ved den endelige vedtagelse af Lokalplan nr. 580.

*Lokalplan (Bilag 1)*Lokalplanens formål er at:

* sikre rammer for udvikling af attraktive og levende handelsgader, der understøttes af stærke tværgående forbindelser til midtbyens gader, ejendomme, parkeringspladser, torve, parker og boligområder, med særligt fokus på passagerne til parkeringspladserne ved [adresse] og koblingerne til [adresse] fra [adresse] via [adresse] og fra [adresse] via [adresse]
* udpege en central zone med et koncentreret butiks- og strøgmiljø i [adresse], understøttet af en dynamisk indretning af gaderum og aktiviteter i de tilstødende bebyggelser
* skabe passager mellem [adresse] og [adresse] med boliger, butikslivsliv og mindre værksteder i tilknytning til butikker. Passagerne ønskes indrettet, så de er indbydende, trygge og inspirerende at færdes i og rækker ud i [adresse], hvor de skaber variation i gadeforløbet
* sikre udbygningsmuligheder, med fokus på at forøge antallet af boliger i [adresse].
* bykernens centerområde udbygges som en sammenhængende helhed med sluttet bebyggelse i gadelinje og en afrunding af bebyggelsen mod parkeringsområderne.
* ny bebyggelse indpasses i området under hensyn til områdets struktur og den eksisterende bebyggelses karakter. Bevaringsværdig bebyggelse bevares eller ombygges, således at den tilpasses den oprindelige stil.

*Screening for miljøvurdering*Samtidig med offentliggørelsen af lokalplanforslaget offentliggjorde kommunen afgørelse om, at planforslaget ikke skal gennemgå en miljøvurdering.

*Offentlig høring*Planforslaget har været fremlagt i 8 ugers høring i perioden 5. april til den 31. maj 2022. Der er modtaget fire høringssvar:

Høringssvar 1 – [adresse], Alberte Gregersen 10, 4300 Holbæk
Høringssvar 2 - Sam Christoffersen, [adresse] 40, 4400 Kalundborg
Høringssvar 3 – Midt- og Vestsjællands Politi, Færdselspolitiet
Høringssvar 4 – Handelsstandsforeningen Vores Kalundborg

Høringssvarene er samlet i bilag 2 og administrationens bemærkninger og anbefalinger er vedlagt som bilag 3.

Høringssvarene omhandler i hovedtræk ønske om en præcisering i lokalplanens redegørelse af vilkår/muligheder indenfor kulturarvsareal, oversigt med huse der er fredet efter lov om bygningsfredning, samt boliger i stueetage og udfoldelse af aktiviteter i gaderum

*Administrationen anbefaler*Administrationen anbefaler, at de indkomne bemærkninger giver anledning til enkelte præciseringer i lokalplanens redegørelse om kulturmiljøforhold som det fremgår af bilag 3. Desuden er administrationen blevet opmærksom på, at afgrænsningen af lokalplanens delområde 4 bør tydeliggøres på lokalplanens kortbilag.

På møde den 3. oktober 2022 besluttede Teknik- og Miljøudvalget, at lokalplanen også skal give mulighed for at anvende mørke tegl som tagbelægning, at det skal tydeliggøres, at der kan etableres handicapvenlig adgang til butikker samt, at der kan anvendes forskellige typer af solceller, der er udformet som tagmaterialer. Desuden ønsker udvalget det præciseret, at der kan anvendes blødstrøgne sten.

På denne baggrund foreslår administrationen, at lokalplanen ændres som følger:

*§ 6.16 Niveaufri adgang til butikker m.v. kan etableres langs facader i gaderummet, såfremt det lader sig udføre uden at tilsidesætte andre væsentlige hensyn**til gadens funktion**.*

*§ 7.2 Ny bebyggelse skal udføres med murede facader i tegl af håndstrøgne**/blødstrøgne**
sten, der eventuel overfladebehandles som pudset murværk. Facader skal udføres med muret gesims og stik over vinduer og døre samt med sålbænke og synlige sokler.*

*Ny bebyggelse skal på tage dækkes af røde ***eller mørke*** teglsten af ler uden
overfladebehandling eller af naturskifer. Kviste kan udføres med tage
dækket af zink eller sort fiberdug (tagpap).*

I lokalplanens redegørelse tilføjes, at der også kan benyttes forskellige typer af solceller, der er udformet som tagmaterialer, jf. planforslagets § 9.2: *Der kan opsættes solpaneler på tagflader tilpasset bygningens arkitektur og geometri. Solpaneler skal nedfældes eller integreres i taget, og de må ikke have reflekterende virkning.*

## Økonomiske konsekvenser

Ingen.

### Sagens forløb

03-11-2022 Teknik- og Miljøudvalget
Anbefales.
16-11-2022 Økonomiudvalget
Anbefales.